آلمانیا تورکیه-‌یه سیاحت محدودیتینی بیر داها نظردن کئچیرمه‌لی‌دیر.
بونو آلمانیادا سفرده اولان خاریجی ایشلر ناظیری مولود چاووش اوغلو آلمانیا-‌لی همکاری هایکو ماس ایله بیرگه مطبوعات کنفرانسیندا بیلدیریب.
چاووش اوغلو همکاری ایله توریزم علاقه‌لریله یئنی نوع کروناویروس (کووید-19) اپیدمی سینه دایر معلومات‌لاری موذاکیره ائتدیک‌لرینی وورغولاییب.
ناظیر چاووش اوغلو تورکیه-‌نین اعتبارلی و ساغلام بیر محیطده آلمانیا-‌دان و دیگر اؤلکه‌لردن گله‌جک قوناق‌لاری قبول ائتمه‌یه حاضیر اولدوغونو و بوتون لازیمی تدبیرلری گؤردوگونو وورغولایا‌راق، بوتون تاسیس‌لرین، هاوا لیمان‌لاری‌نین و دیگر بوتون پروسه لرین المانیا فیرما‌لاری طرفیندن سرتیفیکات ائدیلدیگینی و نظارتین ده اونلار طرفیندن یئرینه یئتیریله جگینی سؤیله‌ییب.
چاووش اوغلو "اهمیت‌لی اولان آلمانیا-نین بو سیاحت خبردارلیغینی یئنی‌دن نظردن کئچیرمه‌سی‌دیر. حقیقی معلومات‌لار چرچیوه‌سینده نظردن کئچیرمه‌لی‌دیر. بوتون بو سیاحت خبردارلیغینا باخمایا‌راق، آلمان‌-لار آنتالیا-یا گلیرمی؟ بلی، گلیرلر. بونون سببی نه دیر، تورکیه-نی اعتبارلی گؤرورلر" ایفاده‌سینی ایشلدیب.
آوروپا بیرلیگی‌نین سیاحت محدودیت‌لرینی قالدیردیغینی، اما ایچری‌سینده تورکیه-‌نین اولمادیغی اؤلکه‌لر سیاهی‌سینا دا توخونان چاووش اوغلو سیاسی سبب‌لره گؤره حاضیرلانان سیاهی‌نین اصلینده اوبیکتیو معیارلارلا معین ائدیلمه‌سی‌نین واجیب‌لیگینی وورغولاییب.
تورکیه-‌نین شفاف و گونجل معلومات‌لاری هر کسله بؤلوشدوگونو وورغولایان چاووش اوغلو "هامیمیز اوچون ان اهمیت‌لی شئی خالقیمیزین ساغلام‌لیغی‌دیر. بیزیم اوچون تورکیه وطنداشی ایله آلمانیا وطنداشی‌نین یا دا باشقا بیر اؤلکه وطنداشی آراسیندا فرق اولا بیلمز" دئییب.
آلمانیانین خاریجی ایشلر ناظیری هایکو ماس "کووید-19" پاندمیسی ایله علاقه‌دار تدبیرلر حاقیندا "بو گون ده (تورکیه طرفیندن) بیر چوخ معلومات و نتیجه الده ائتدیک. بون‌لار هم ساغلیق، هم ده ایچ ایشلر ناظیرلیگینه تقدیم ائدیله‌جک. تورکیه ایله معلومات پایلاشیلماسی ایشی ده داوام ائتدیریله‌جک.
همکاری چاووش اوغلو ایله دوغو آغ دنیزی، اورتا دوغو و قاچقین پروبلئم‌لری کیمی بیر چوخ مسئله نی موذاکیره ائتدیک‌لرینی ایفاده ائدن ماس "آوروپا بیرلیگی اوچون تورکیه هر زامان چوخ اهمیت‌لی طرف موقابیل‌دیر" دئییب.
ماس آلمانیانین آوروپا بیرلیگی نؤوبتی صدرلیگینی تحویل آلان آلمانیانین تورکیه ایله گله‌جک آیلاردا دا امکداش‌لیغی و ایجرا ائدیجی دیالوقو آوروپا بیرلیگی داخیلینده داوام ائتدیرمه‌یی ایسته‌دیگینی بیلدیریب.
ماس سوریه-ده سیاسی حل یولونون واجیب اولدوغونو وورغولایا‌راق، "بو محاربه دایمی بیر شکیلده سیاسی حل یولو ایله باشا چات‌دیریلا بیلر. تورکیه بو مسئله‌ده اهمیتلی رول اویناییر" دئییب.
لیبیا-دا دا آتشکس مؤوضوعسوندا ایرلیلییشین اولماسی‌نین واجیب‌لیگینی دیله گتیرن ماس پرینسیپ اولا‌راق بو مؤوضوع لاردا تورکیه ایله راضی‌لیق ایچری‌سینده اولدوق‌لارینی وورغولاییب.
